tomron87/hebrew-wikipedia-sentences-corpus huggingface dataset:
ב-23 ביולי 2008 ערך את הופעת הבכורה שלו במדי בזל בניצחון 0-1 נגד גראסהופרס ציריך בזנקט יאקוב פארק.
ב-30 ביולי 2008 ערך את הופעת הבכורה שלו באירופה בתיקו 1-1 נגד גטבורג.
ב-7 בפברואר 2010 כבש את שער הבכורה שלו במדי בזל בניצחון 0-4 נגד יאנג בויז ברן.
ב-3 שנים בבזל הספיק ספרי לרשום 94 הופעות וב-2 אליפויות.
ב-30 במאי 2011 חתם באנדרלכט הבלגית.
ב-29 ביולי 2011 ערך את הופעת הבכורה שלו בהפסד 2-1 ללאובן.
בשתי עונותיו באנדרלכט זכה ספרי בשתי אליפויות.
בינואר זומן לראשונה לסגל נבחרת שוודיה לקראת משחק הידידות נגד בו בישל את השער היחידי במשחק לסמואל הולמן.
ספארי השתתף עם הנבחרת ביורו 2012.
בֶהרינגר אינגלהיים , הידועה בישראל כ"בורינגר אינגלהיים", היא חברת תרופות שמקורה בגרמניה ונוסדה בשנת 1885 על ידי אלברט בהרינגר (1939-1861) ביישוב אינגלהיים אם ריין.
קבוצת בהרינגר-אינגלהיים נמנית בימינו עם עשרים חברות התרופות המובילות בעולם.
המטה שלה הוא עדיין באינגלהיים ויש לה כ-146 שלוחות בכל העולם המעסיקות מעל 47,700 עובדים.
תחומי המפתח בהם מתמחה החברה הם מחלות נשימתיות, חילוף חומרים, מערכת החיסון, מחלות לב, אונקולוגיה ומחלות מערכת העצבים המרכזית.
מאז היווסדה בשנת 1885, החברה שהיא בבעלות משפחתית, הצהירה על מחויבות למחקרם, פיתוחם, ייצורם ושיווקם של מוצרים חדשים בעלי ערך טיפולי גבוה ברפואת בני האדם וברפואה הווטרינרית.
קבוצת בהרינגר אינגלהיים היא חברה מלאה של הפדרציה האירופית לתעשיות ואיגודי הפארמא EFPIA.
הלוגו של התאגיד הוא צלמית מסוגננת של האגף המרכזי של הארמון הקיסרי של קרל הגדול ה"קייזפפאלץ" (Kaiserpfalz).
החברה משקיעה 20% מהכנסותיה במו"פ.
מחקרי היסוד של הקבוצה מתנהלים בעיקר בחמישה אתרים:
בביברך, בגרמניה, בלאוואל בקוויבק (קנדה), בריג'פילד בארצות הברית, בווינה באוסטריה ובקוונישי ביפן.
המעבדות בדורטמונד אחראיות למחקר וייצור בתחום המיקרומערכות יחד עם מוצרי הפארמא בנוגע למערכת הנשימה.
שם מיוצרים גם "ביו-שבבים" - מערכי DNA.
לחברת בהרינגר אינגלהיים נציגות בישראל, בהרצליה פיתוח, החל משנת 2014.
קבוצת בהרינגר אינגלהיים מתמקדת בחמשה ענפי פעילות: בריאות בעלי חיים, ביוטכנולוגיות, רפואת משפחה, כימיה ומרשמים/בתי חולים.
התחומים הטיפוליים הם קרדיולוגיה, סוכרת, פנוימולוגיה, מערכת העצבים המרכזית, וירולוגיה, אורולוגיה, אימונולוגיה ואונקולוגיה.
1885 - אלברט בהרינגר קונה מפעל כימי קטן באינגלהיים.
מתחילים בו ייצור של חומצה טרטרית.
1893 - אלברט בהרינגר גילה תהליך חדש לייצור חומצה לקטית, שיוצר החל משנת 1895 בכמות תעשייתית.
אחד מיישומיו - בייצור אבקת אפייה.
1905 - צלמית של ארמונו של קארל הגדול (ה"קייזרפפאלץ") נבחר כלוגו של החברה (מסוגננת החל משנת 1924).
מתחילה הפקה במפעל של אלקאלואידים מאופיום לפי השיטה של כריסטיאן ה.
1912 - הושקה התרופה הראשונה הייחודית של המפעל - לאודאנון, תכשיר נגד כאבים, הכולל שישה נגזרות מאופיום.
1920 - התרופה "קדכול" - מבוססת על קמפור וחומצת מרה, ששימשה במחלות לב.
1921 - התרופה לובלין, אלקאלואיד שהופק מן "הטבק ההודי", שימש לגמילה מעישון, ולשיפור הנשימה (אנאלפטי), סונתז החל מ-1936 בכמות תעשייתית.
1927 - היינריך אוטו וילנד, חוקר בחברת בהרינגר, מקבל פרס נובל לכימיה על מחקריו בנוגע להרכב חומצת המרה והחומרים הקרובים אליה.
1931 - השקת התכשיר סימפטול (פי-סינאפרין) - נגזרת סינתטית של פנילאתילאמין, סימפטומימטית, בשימוש נגד צניחות בלחץ הדם.
1941 - השקת התרופה "אלודרין" (איזופרופיל-אדרנלין או איזופרנלין) בטיפול באסתמה שבישרה תרופות עתידיות המשפעלות קולטנים בטא-אדרנגרגיים (כמו סאלבוטאמול)
1949 - אפורטיל (אתילפרין ללחץ דם נמוך), וסקולט (בוטיל- נור-סינפרין- מרחיב כלי דם) וויסאדרון (פנילפרין - טיפות עיניים).
1951 - בוסקופן (בוטיל-סקופולמין) - תרופה אנטיכולינרגית לכאבי בטן.
1959 - השקת פרסנטין, הדיפירידאמול, תכשיר "מדלל דם" ומרחיב כלי דם.
1963 - ביסולבון (ברומהקסין) - תרופה לדילול הליחה (מוקוליטית).
1966 - קאטפרסאן (קלונידין) - תרופה ליתר לחץ דם ולשימושים רפואיים רבים אחרים.
1975 - אטרוונט (איפרטרופיום) בטיפול בהתקפי אסתמה.
2000 - השקת התרופה "מיקרדיס" (טלמיסרטן) נגד יתר לחץ דם, אנטגוניסט של קולטני אנגיוטנסין II.
2002 - השקת התרופה ספיריבה (טיוטרופיום ברומיד) בשימוש במחלת ריאות חסימתית כרונית.
2008 - רישום התרופה דביגטראן (פרדאקסה) נוגדת קרישה.
בו היה כלב מים פורטוגלי, שהיה "הכלב הראשון" בימי כהונתו של נשיא ארצות הברית ה-44 ברק אובמה.
בו היה הכלב של משפחת אובמה ויחד איתו הייתה בבעלות משפחת אובמה גם הכלבה סאני, גם היא מסוג כלב מים פורטוגזי.
בו ניתן למשפחת אובמה בגיל 6 חודשים כשי על ידי הסנאטור טד קנדי, תומך וחבר קרוב של אובמה.
בו, נמצא מתאים למשפחה בזכות גזעו הייחודי, שנחשב היפו-אלרגני (כלבים היפו-אלרגניים הם כלבים אשר מתאימים לגידול על ידי אנשים הסובלים מאלרגיות כגון אסתמה), זאת בשל האלרגיה של מאלייה אובמה לפרווה.
בו נקרא על שמו של הזמר בו דידלי.
בו גדל אצל מרתה וארט סטרן, החברים ב"חבר כלבי המים הפורטוגליים" בבוייד שבטקסס.
אחד מתשעת החברים ב"חבר כלבי המים הפורטוגליים" היה הסנאטור טד קנדי.
בו היה בנם של "וואסטון" ו"פני", שני כלבי מים פורטוגליים שהיו בבעלותם של מרתה וארט סטרן.
הקונה המקורי של בו אינו ידוע, אך בסופו של דבר הוא הושב למשפחת סטרן.
אחיו של בו, ריקו, הוא בבעלות זוג המתגורר ביוסטון שבטקסס.
במסיבת העיתונאים הראשונה של אובמה כנשיא הנבחר, אובמה נשאל על ידי עיתונאים לגבי איזה גזע של כלב משפחתו מעוניינת לרכוש.
ג'ורג' סטפנופולוס שאל את אובמה בטלוויזיה בתחילת ינואר איזה סוג של כלב משפחתו תאמץ, כאשר הוא אומר שהוא עובר על שאלה שקיבל מבנותיו של אובמה שישבו בחדר הבקרה.
אובמה אמר, "נראה שהן צמצמו אותו ללברדודל או לכלב מים פורטוגלי...
כלב בגודל בינוני, ולכן, עכשיו אנחנו הולכים להתחיל למצוא כלבים בבתי מחסה כדי לראות האם אחד מהכלבים הללו עלולים להיבחר להצטרף למשפחתנו".
ב-12 באפריל 2009, הוכרז כי משפחת אובמה תקבל בקרוב גור כלבים מסוג כלב מים פורטוגלי בן שישה חודשים במתנה מהסנאטור טד קנדי.
דווח כי הכלב ביקר אצל המשפחה כמה שבועות קודם לכן בפגישה סודית כדי לבדוק האם הכלב מתאים לתנאי המשפחה הנשיאותית.
עם זאת, המתנה לא התקבלה עד שהכלב הגיע רשמית ועבר לבית הלבן ביום שלישי, 14 באפריל 2009.
מיד לאחר שהגיע לבית הלבן, ערכה המשפחה תצלום עם בו על הדשא הדרומי.
כשאובמה הופיע בכנס, הוא נשאל האם הוא יניח לבו להיכנס לחדר הסגלגל.
הוא גם הנהן בראשו כאשר שמע את ציטוטו של הנשיא הארי טרומן האומר "אם אתה רוצה חבר בוושינגטון, אמץ כלב".
אתר הבית הלבן עודכן מאוחר יותר וכלל תמונות רשמיות ופרטים ביוגרפיים של בו.
בהראט דיינמיקס (בהינדי: भारत डायनामिक्स लिमिटेड, באנגלית: Bharat Dynamics Limited או BDL ) היא יצרנית מערכות חימוש וטילים הודית.
BDL הוקמה בשנת 1970 להיות בסיס הייצור עבור מערכות נשק מונחה.
החברה התחילה עם מאגר של מהנדסים שנשאבו מה-DRDO ותעשיות אוויריות הודיות, החברה החלה לייצר דור 1 של טילים מונחים נגד טנקים, ה-SS11B1 הצרפתי.
מוצר זה היה שיאו של הסכם הרישיון של ממשלת הודו עם Aerospatiale הצרפתית.
לבהרט דיינמיקס שלוש חטיבות ייצור, ממוקמות ב־Lab quarters (או Kanchanbagh) שבהיידראבאד, טלנגאנה; בהנור שבמחוז מדאק, (גם בטלנגאנה) וויסקהאפטנאם שבאנדרה פראדש.
שתי יחידות חדשות נוספות מתוכננות באיבראהימפטנאם שבטלנגאנה ואמראוואטי שבמהאראשטרה.
בהקטפור (בנפאלית: भक्तपुर; בנווארית: ख्वप - קוופה) היא בירת מחוז בהקטפור במרכז פרובינציית בגמטי שבמזרח נפאל.
העיר ממוקמת בעמק קטמנדו, במרחק של 13 ק"מ מזרחית מעיר הבירה קטמנדו.
קוופה הוא שמה של ממלכה אשר הייתה הגדולה מבין 3 ממלכות ששלטו בעמק בזמן "ממלכת מאלה" עד סוף החצי השני של המאה ה-15 והייתה לבירת נפאל.
הערים קטמנדו, פטן ובהקטפור היו מבודדות יותר משתי הממלכות האחרות, לכן השפה המקומית — נווארית, התפתחה לאופן דיבור שונה לחלוטין.
בהקטפור שופעת באתרי מורשת היסטוריים, ונמנית כחלק מעמק קטמנדו, ברשימת אתרי המורשת העולמית של אונסק"ו בשל מקדשים עתיקים, תרבות עשירה ויצירות אומנות.
ב-2011 הושלמה סלילתו של כביש בעל 3 נתיבים המחבר בין קטמנדו לבהקטפור.
ברעידת אדמה שפקדה את האזור ב-2015, 116 אתרי מורשת בבהקטפור ניזוקו, מתוכם 67 הושמדו כליל.
מבנים רבים ניזוקו גם ברעידת האדמה ב-1934.
קוופה הוא שמה הקדום של בהקטפור.
השם בהקטפור מורכב מהמילים भक्त ו-पुर המיתרגמות ל"עיר של חסידים." בנוסף לקוופה, ברחבי עמק קטמנדו העיר ידועה גם כ"בהגדון".
על פי מפקד האוכלוסין האחרון של נפאל משנת 2021 התגוררו בעיר 79,136 תושבים.
בַּהְרִיֶה איצ'וֹק (בטורקית: Bahriye Üçok; 1919, טרבזון, טורקיה – 6 באוקטובר 1990, אנקרה) הייתה אשת אקדמיה, סופרת, עיתונאית, פוליטיקאית, לוחמת לזכויות נשים וחברת הפרלמנט הטורקי.
בהריה איצ'וק נולדה בטרבזון שלחוף הים השחור.
אחרי לימודים לתואר בהיסטוריה, לימדה בבתי ספר בסמסון ובטרבזון, וב-1953 הצטרפה לסגל המורים בפקולטה לתאולוגיה של אוניברסיטת אנקרה .
איצ'וק הייתה האישה הראשונה שלימדה בפקולטה זו, ובה הגיעה לדרגת פרופסור מן המניין.
מחקריה עסקו בהיסטוריה של האסלאם, בנשים שליטות בארצות מוסלמיות ובסוגיות היוצאים בשאלה.
איצ'ו'ק ידעה ערבית ופרסית והציגה פרשנויות חדשניות לקוראן, מתוך עמדה מציאותית וסובלנית.
מתחילת שנות השבעים התמסרה לפעילות פוליטית.
ב-1977 הצטרפה למפלגת העם הרפובליקאית.
אחרי ההפיכה הצבאית ב-1980 הייתה במייסדי מפלגת העם (Halkçı Parti) וב-1983 נבחרה כנציגת נפת אוֹרדוּ לאספה הלאומית הגדולה של טורקיה.
אחרי המיזוג עם המפלגה הסוציאל-דמוקרטית (SODEP – Sosyal Demokrasi Partis) ב-1985, שוּנה שם מפלגתה למפלגת העם הסוציאל-דמוקרטית (SHP – Sosyal Demokrat Halkçı Parti).
איצ'וק הייתה ממייסדי האגודה למחשבה הכּמאליסטית (ADD – Atatürkçü Düşünce Derneği) במאי 1989, יחד עם המשפטנים מואמר אקסוי והיפֿזי וֶלדֶט וֶלידֶדֶאוֹלוּ (Velidedeoğlu).
האגודה חרתה על דגלה את רעיונותיו ועקרונותיו של אתאטורק ונאבקה על הגנת מורשתו מפני התהליכים הפוסט-כמאליסטים, בעיקר על שמירת החילוניות המדינית – הבטחת הפרדת הדת מהמדינה.
איצ'וק פרסמה את דעותיה בטורהּ הקבוע ביומון ג'ומהורייט .
בכתביה טענה כי יש להציל את האסלאם מאמונות תפלות, שקרים וכתות.
היא כרכה את המאבק לחיזוק החילוניות במאבק לזכויות האישה, אם כי מעמדת הפמיניזם האסלאמי, שאינו חותר לחריגה מן האמונה הדתית.
אחרי הופעה בנובמבר 1988 בדיון בטלוויזיה, שבו הצהירה כי כיסוי האישה ברעלה אינו מצווה מחייבת באסלאם אלא נובע מפירוש מוטעה, החלה לקבל מכתבי שטנה, רובם ככולם מאנשי התנועה האסלאמית הטורקית (İslami Hareket) ותנועת "נקמת האסלאם" (İslami İntikam).
בדו"ח שהגישה ב-1989 להנהגת מפלגתה הדגישה איצ'וק כי רק החילוניות תבטיח את זכויות הנשים אם כי "לא קל להשיב את החילוניות על כנה".
זמן לא רב אחרי כן נרצחה בפיצוץ ספר שנשלח אליה בדואר.
איצ'וק נקברה בבית העלמין קַרשיאקה באנקרה.
בלב העיר הוקדש לזכרה גן ציבורי, ובו הוצב פסלה ועליו, בצד שמה ושנות חייה, צוינו רק המלים "שהידת הדמוקרטיה".
שמה של איצ'וק הונצח בקריאת רחובות בערים שונות בטורקיה: באנקרה, בורסה , ארטווין , צ'נקלה וג'לצ'וק (Gölcük) הסמוכה לאיזמיט.
הגדילה לעשות העיר איזמיר שבה נקראו על שמה כיכר, רחוב וגן ציבורי.
ב-2018 נחנך ברובע קדיקוי של איסטנבול גן ילדים אקולוגי, ראשון מסוגו בטורקיה, על שם בהריה איצ'וק.
בו-באסין רוז-איל היא עיירה במחוז פליינס וילהלמס שבמאוריציוס.
מינואר 1941 שהו במחנה בעיירה מעפילים יהודים, שהוגלו למאוריציוס על ידי המנדט הבריטי.
העיירה נמצאת כ-0.26 ק"מ מעיר הבירה פור לואי.
בנוסף, העיירה ממוקמת ליד נהר הגראנד צפוני-מערבי.
העיירה ממוקמת ליד הכביש הראשי A1.
בעיירה יש בית חולים, בית מרקחת, סניף משטרה, סניף דואר ומספר רב של כנסיות, מסגדים, מקדשי הינדו, בתי מלון, מרכזי קניות, סופרמרקטים, חנויות בגדים, ומסעדות.
בהרט רטנה (בהינדית: भारत रत्न; בתרגום חופשי: תכשיט הודו או פנינת הודו) הוא עיטור כבוד אזרחי הגבוה ביותר שניתן לאזרח בהודו.
העיטור, אשר נוסד ב-2 ביוני 1954, מוענק כהוקרה על "תרומה יוצאת דופן למען הכלל" של אזרח, לרוב בתחום האמנות, הספרות והמדע, ללא הבדל דת, גזע, עיסוק או מין.
מועמדים לפרס נבחרים על ידי ראש ממשלת הודו, ושמותיהם מועברים לנשיא הודו, אשר מעניק את העיטור.
מדי שנה נבחרים שלושה מועמדים לכל היותר לזכות בתואר.
בהתחלה הוא אלבום האולפן הרביעי של הזמרת-יוצרת הישראלית דניאלה ספקטור.
האלבום יצא לאור ב-12 בדצמבר 2019, על ידי חברת התקליטים תקליטי יהלום.
האלבום יצא חמש שנים אחרי אלבומה הקודם.
באלבום השתתפו ההרכב ג'יין בורדו וכן מוזיקאים כמו גבע אלון ודאנה איבגי.
ספקטור כתבה והלחינה את כל שירי האלבום הכולל גם גרסה עברית לשיר של בוב דילן "גשם כבד עומד ליפול" בתרגומו של יהונתן גפן.
דניאלה ספקטור - שירה, גיטרות, קלידים
גבע אלון - גיטרה אקוסטית, גיטרה חשמלית, בס, תופים ושירה
זוהר גינזבורג - גיטרה חשמלית
דורון טלמון - קולות, פעמונים
מתי גלעד - סינטים, בס, תיכנותים, גיטרה אקוסטית וגיטרה חשמלית
אלון לוטרינגר - בס, רודס, פסנתר, סינט וגיטרה חשמלית
תומר ישעיהו - מנדולינה, גיטרה אקוסטית, גיטרה חשמלית, בס וקולות
דאנה איבגי - שירה, קולות
ענת גוטברג - עיצוב עטיפה
מיכאל טופיול - צילום העטיפה
בהשקט ובבטחה – ידידי ובוגרי הפנימיות הצבאיות חיפה ותל אביב היא עמותה ישראלית הפועלת לחיזוק הפנימייה הצבאית לפיקוד שבחיפה, באמצעות יצירת קשרים בין בוגרי הפנימיות של תל אביב ושל חיפה לבין חניכי הפנימייה הצבאית בהווה ובין הבוגרים לבין עצמם.
מימון פעולות העמותה נעשה במלואו מכספי תרומות, וכלל בעלי התפקידים פועלים בהתנדבות.
הרעיון להקמת עמותה של בוגרי הפנימיות הצבאיות עלה עקב צורך בשיפור ההנצחה לחללי מערכות הביטחון בוגרי הפנימיות הצבאיות.
את הרעיון הוביל בשנת 1999 סא"ל (מיל') דודו דינור, בוגר מחזור ט' חיפה, אליו חברו בוגרים נוספים בהם איתן יריב שצבר ניסיון לאחר שהקים כשנה לפני כן את עמותת ידידי מערך הנ.מ., רון כתרי, ויוסי דסקל, ובתמיכת מפקד הפנימיה דאז יפתח גיא.
העמותה נרשמה בשנת 2000, כשלנגד עיני מקימיה עמדו 3 מטרות: הנצחה של בוגרי הפנימיות חללי צה"ל (אז 127 במספרם), חיזוק הקשר בין בוגרי הפנימיות, וסיוע לחניכים מעוטי יכולת על מנת ליצור שוויון הזדמנויות אמיתי לנוער איכותי.
ברם אולם, שבועות ספורים לאחר הקמתה נתקלה העמותה במשבר חמור, עם החלטת הרמטכ"ל שאול מופז על סגירת הפנימיות הצבאיות.
העמותה הצעירה גייסה במהירות משאבים על מנת להציג נתונים ולשכנע את בכירי מערכת הביטחון ואת הרמטכ"ל לבטל החלטה זו.
לאחר מאמצים רבים ולאור הנתונים שהוצגו בפניו, חזר בו הרמטכ"ל מהחלטתו, אך הפנימיה "צומצמה" מארבע שנתית לתלת שנתית.
המשבר המוקדם הותיר את רישומו בחזון העמותה "לשמר ולתמוך בפנימייה הצבאית בחיפה..."
באוקטובר 2002 הפיקה העמותה כנס בוגרים לרגל היובל לפנימייה הצבאית בחיפה.
היה זה הכנס הראשון של בוגרי הפנימיות הצבאיות.
בשנת 2023 הפיקה העמותה כנס במלאת 70 שנה לפנימיה הצבאית בחיפה ו-50 שנה למלחמת יום הכיפורים.
במקביל לכנס הוציאה העמותה את הספר "מחזון למציאות: שבעה עשורים של מצוינות: 1953–2023".
הכנס, שאמור היה להתקיים ב-13 באוקטובר, התבטל בעקבות פרוץ מלחמת חרבות ברזל.
בשנותיה הראשונות, הועברו כל כספי העמותה לתמיכה בחניכים.
עם השנים היו חלק מחניכים אלו לתורמים בולטים של העמותה.
תמיכה כלכלית בחניכים שבקשיים כלכליים.
יצירת בסיס לחיבור בין בוגרי הפנימיות.
הנצחת נופלי הפנימיות הצבאיות ומורשתם.
הקמת "מרכז ההנצחה והמנהיגות" והפעלתו.
קשר עם הקהילה, לרבות פעילות חברתית.
קידום מאמצי השיווק של הפנימייה בציבור הרחב.
העמותה לוקחת חלק מרכזי בכלל פעילויות ההנצחה השוטפות של חללי מערכת הביטחון בוגרי הפנימיות הצבאיות, בהן שמירת הקשר עם משפחות הנופלים, אירועי הנצחה, אתרים ומפעלים שונים.
עם השנים הובילה העמותה כמה מיזמים מרכזיים בנושא זה:
תחזוקה של חדר הזיכרון: בפנימייה נמצא חדר זיכרון המנציח את חללי צה"ל ויתר זרועות הביטחון בוגרי הפנימיות הצבאיות.
החדר כולל אלבומים המוקדשים לנופלים, ומתוחזק על ידי העמותה.
אנדרטת "טנק הצוערים" – בשנת 2013 הוצבה בפנימייה הצבאית אנדרטה לזכר צוות טנק הצוערים.
האנדרטה הוצבה כפרויקט סיום של חניכי הפנימיה, בליווי העמותה בתמיכה מנהלתית, הנדסית וטכנית.
"שלוחת הפנימיונים" – ביוני 2022 נחנכה בפארק הכרמל שלוחת הפנימיונים, מתחם שהוקצה בהסכם בין העמותה לבין רשות הטבע והגנים כאתר זיכרון לחללים בוגרי הפנימיות הצבאיות.
באתר מתקיים בט"ו בשבט מדי שנה טקס נטיעות להנצחת הנופלים (לפני כן התקיים טקס זה בתחומי הפנימיה).
מרכז ההנצחה – מבנה הנצחה מרכזי הכולל אודיטוריום וכיתות לימוד היה חלק ממטרות העמותה מיום הקמתה.
במהלך השנים קידמה העמותה את הקמת המבנה תוך הכנת תקציב, תכנון, הקצאת שטח וכיוצ"ב.
בתחילת 2025 נחתם חוזה להקמת המבנה בין העמותה לבין משרד הביטחון.
מלגות – העמותה תומכת ומאפשרת את התחנכותם בפנימיה של חניכים מרקע סוציו-אקונומי נמוך.
התמיכה כוללת מימון של לימודי החניכים, תמיכה כספית בחניך ואף במשפחתו במידת הצורך.
התמיכה נעשית באופן אנונימי לחלוטין וזהות החניכים הנתמכים אינה ידועה לאיש מלבד מפקדם הישיר.
חוגי סיור – העמותה מפעילה את חוג הסיור ע"ש עמיחי בוכוול, במסגרתו יוצאים חניכי הפנימיה לטרקים ברחבי ישראל.
חוג הסיור משותף לחניכי הפנימיה ובוגריה ומייצר קשר והעברה של מורשת מבוגרים לחניכים.
העמותה מפעילה מיזם "מחשב לכל חניך" במסגרתו מקבל כל חניך פנימייה מחשב אישי נייד מיד עם תחילת לימודיו.
מחזור היובל היא מיזם המפגיש את חניכי הפנימיה עם בוגרים ותיקים, שהתחנכו בפנימיות בחיפה ובתל אביב 50 שנה לפני כן.
בוגרי "מחזור היובל" מלווים את חניכי הפנימיה הצעירים מהם ב-50 שנה במהלך 3 שנות לימודיהם, לוקחים חלק בעיצוב דמותם של החניכים ומשפיעים על הערכים והנורמות אשר מוטמעים בהם.
בתום 3 השנים מתקיים מסדר סיום משותף בו מעניקים החניכים שסיימו זה עתה סיכות בוגר מוזהבות לבוגרים הוותיקים.
העמותה מעניקה סיוע פעיל להמשך קיומה של הפנימייה, באמצעות הסברה והשפעה על פעולות, מדיניות והחלטות הקשורות אליה.
הישגים מכריעים של העמותה היו ביטול שתי ההחלטות על סגירת הפנימיה – זו של מופז משנת 2000, וזו של הרמטכ"ל גדי אייזנקוט ושר הביטחון משה יעלון משנת 2016.
העמותה מסייעת לפנימייה במעטפת של יכולות מנהלתיות, לוגיסטיות ושדלנות המוענקות על ידי בוגרי הפנימיה בתחומים מגוונים.
מועדון הפנימיון הוא קהילה עסקית של בוגרי הפנימיה המשמשת לסיוע הדדי באמצעות רישות עסקי.
המועדון מקיים מפגשים ומקדם שיתופי פעולה בין הבוגרים על רקע מקצועי, וכן מחבר בין בוגרים וותיקים ומצליחים לבוגרים צעירים הנמצאים בתחילת דרכם המקצועית.
אחים בוגרים הוא מיזם המחבר בין בוגרי הפנימייה שמשרתים בתפקידי מ"פ וקצונה משמעותיים בצבא, ובין בוגרים צעירים, בתחילת שירותם הצבאי.
האחים הבוגרים משמשים אוזן קשבת עבור האחים הצעירים, מלווים אותם ומייעצים להם בצמתי קבלת ההחלטות המשמעותיים לאורך השירות הצבאי.
מנטורים – מיזם הקושר באופן אישי בין בוגרים הנמצאים בעמדות מפתח בעולם העסקים לבין בוגרים צעירים המפתחים את הקריירה העסקית.
העמותה מקיימת כנס שנתי ובו מוענק אות "בוגר מופת".
בנוסף, מפיקה העמותה מפגשים, כנסים והרצאות במגוון של נושאים ותחומי עניין המחברים בין בוגרים ולעיתים גם חניכים.
בשנים 2017–2018 הייתה העמותה שותפה עם "המכון למנהיגות העתיד בישראל" ועיריית חיפה להפקת כנס חיפה למנהיגות.
הכנס שנמשך יומיים אמור היה להיות כנס שנתי, אך עם היבחרה ביטלה ראשת העירייה עינת קליש רותם את קיומו.
באוקטובר 2025 חודש הכנס שהתקיים באצטדיון סמי עופר.
העמותה מפיקה פודקאסט בשם "בהסכת ובבטחה" בהנחיית רון כתרי, המתמקד בסיפוריהם של בוגרי הפנימיות הצבאיות.
אות "בוגר המופת" של העמותה מוענק לבוגר שבמהלך שרותו הצבאי ובחייו האזרחיים, ממצה את מטרות וערכי הפנימייה באופן המהווה דוגמה לאחרים.
בהריגנגה (בנפאלית: भेरीगंगा) היא עיר במחוז סורקהט שבדרום-מערב פרובינציית קרנאלי שבמערב נפאל.
העיר הוקמה ב־2 בדצמבר 2014 כתוצאה מאיחוד של 3 עיריות.
בשנת 2017 אוחדה לה עירייה נוספת.
העיר נמצאת כ־20 קילומטרים מדרום־מזרח לבירת הפרובינציה בירנדרנגר, כ־42 קילומטרים מהגבול עם מדינת אוטר פרדש בהודו וכ־360 קילומטרים מעיר הבירה קטמנדו.
על פי מפקד האוכלוסין האחרון של נפאל משנת 2021, התגוררו בבהריגנגה 48,203 תושבים.
בנוסף, היא נמצאת על צומת כבישים המובילים, בין היתר, לנפאלגאנג' ולמדינות אוטראקהאנד ואוטר פרדש בהודו.
כמו כן ניתן להגיע ממנה לקטמנדו ולערים הסמוכות לבירה.
בהרטיה ג'אנה סנג נוצרה מתוך ההינדו מהסבהה , תנועה הינדואית שפעלה בהודו הבריטית.
ההינדו מהסבהה, שתמכה ב במהלך מלחמת העולם השנייה והתנגדה לתנועת צאו מהודו, הובסה בבחירות ב-1945 בהודו, ולא לקחה חלק בדיונים על עצמאות הודו.
המפלגה התנגדה באופן גורף לחלוקת הודו.
ב-30 בינואר 1948 התנקש נאטורם גודסה במהאטמה גנדי, בעקבות הסכמתו לחלוקת הודו.
גודסה היה חבר לשעבר בהינדו מהסבהה והיו לו קשרים בראשטריה סוויאמסווק סאנג, אך לא הוכחה מעורבותם של הארגונים ברצח.
בעקבות הרצח הוציאה ממשלת הודו את הראשטריה מחוץ לחוק, בעוד של ההינדו מהסבהה הוטלו הגבלות כבדות, ומרבית מנהיגי נעצרו.
בעקבות כך החליטו מנהיגי המפלגה הנותרים בפברואר 1984 על פרישה זמנית של המפלגה מפעילות פוליטית.
לאחר שהלחץ על המפלגה הוסר, המפלגה התכנסה מחדש באוגוסט 1948, כאשר ועידת המפלגה דנה בהצעתו של סגן נשיא המפלגה, סיאמה פרסד מוקהרג'י, לשנות את שם המפלגה ולאפשר חברות בה שלא על בסיס דת.
ההצעה נדחתה על ידי הוועדה, ומוקהרג'י התפטר מתפקידיו במפלגה בדצמבר 1948, והתפטרותו אושרה על ידי המפלגה במאי 1949. מוקרהרג'י, שהיה חבר בממשלת נהרו, פרש ממנה באפריל 1950 לאחר הסכם שנחתם עם פקיסטן לו התנגד, ופנה להקמת מפלגה חדשה שתתחרה בקונגרס.
המנהיג הפורש הקים לקראת הבחירות ללוק סבהה ב-1951 את מפלגת בהרטיה ג'אנה סנג, כשהוא סוחף אליה רבים מחברי המפלגה.
ביוני 1975 החילה ראש ממשלת הודו אינדירה גנדי את מצב החירום בהודו, ומנהיגי האופוזיציה שהתנגדו למהלך נאסרו, בהם מנהיגי הבהרטיה ג'אנה סנג.
כשגנדי הודיעה בינואר 1977 על תום מצב החירום ועל קיום בחירות, הצטרפה המפלגה לו הקונגרס (O) (מתנגדי אינדירה גנדי ב, המפלגה הסוציאליסטית ובהרטיה לוק דאל למפלגת ג'נטה (מפלגת העם), שהייתה לאיחוד מתנגדי גנדי.
המפלגה ניצחה בבחירות, וכמה ממנהיגי המפלגה היו לדמויות בולטות בממשלה החדשה, כאשר אטאל ביהארי ואג'פאיי מונה לשר החוץ של הודו.
במהלך ימי הממשלה, נוצר עימות בין המרכיבים השמאליים של מפלגה הג'נטה, שדרשו שחברי המפלגה ימנעו מקיום קשר עם ראשטריה סוויאמסווק סאנג, בו ראו "נאמנות כפולה" למפלגה ולבהרטיה ג'אנה סנג.
ביולי 1979 החליטה המפלגה על נטישת קשריה עם הראשטריה, דבר שגרם לנפילת הממשלה, כאשר כמאה מחברי המפלגה שהזדהו עם הג'אנה סנג הסירו את תמיכתם בה.
במרץ 1980 הטילה הוועדה הפרלמנטרית של הג'נטה איסור על השתתפות חברי המפלגה בפעילות יום יומית של הראשטריה, חרף התנגדות מנהיגי קבוצת הג'אנה סנג במפלגה.
בעקבות כך פרשו מנהיגי הפלג מהמפלגה, כאשר חלקם מקימים את אקאלי בהרטיה ג'אנה סנג וחלקם מקימים את מפלגת העם ההודית.
המפלגה דרשה קוד אזרחי אחיד למדינה, שיחול גם על אזרחיה המוסלמים, דרשה לאסור שחיטת פרות, בעלות הקדושה בהינדואיזם, וקראה לביטול סעיף 370 לחוקת הודו, שהעניק אוטונומיה מסוימת לג'אמו וקשמיר.
בהראם הראשון (אוית גם ווהראם הרהשון או ווהראן הראשון; פרסית תיכונה: 𐭥𐭫𐭧𐭫𐭠𐭭) היה מלך פרס הרביעי מהשושלת הסאסאנית אשר מלך משנת 271 עד 274. הוא היה בנו הבכור של שאפור הראשון (מלך בין 240–270) ואחיו של הורמיזד הראשון (מלך בין 270–271).
שלטונו של בהרם הראשון סימן את סופה של הסובלנות הסאסאנית כלפי המניכאיזם, ובשנת 274, בהשפעת הכוהנים של זורואסטר, רדף את מַני, מייסד הדת, עד שלבסוף השיגו, העמיד אותו למשפט כבול בשלשלאות, והכניס אותו לכלא, שם מת לאחר 26 ימים.
שלטונו של בהראם הראשון היה ברובו חסר אירועים.
ירש אותו בנו בהרם השני.
המשמעות של השם "בהראם" היא "המנצח" או "האל מנצח".
השם היה נפוץ בקרב השושלת הסאסאנית.
השם התאופורי "בהראם" הוא הגרסה הפרסית החדשה של השם התיכון-פרסי "וַהְרָהרָאן", אשר נגזר מהשם האיראני העתיק "Vṛθragna".
מקבילתו באווסטית היא "Verethragna", שמו של אל הניצחון האיראני העתיק, ואילו הגרסה הפרתית היא Warθagn.
השם תועתק ביוונית כ-"Baranes", ובארמנית הוא תועתק כ-"Vahagn/Vrām".
השם מתועד בגאורגית כ-"Baram" ובספריות רומיות כ-"Vararanes".
בהראם הראשון, בנו הבכור של שאפור הראשון, לא ירש את אביו באופן אוטומטי.
הסיבה העיקרית לכך הייתה ככל הנראה מעמדה הנמוך של אמו, שהייתה מלכה משנית או פילגשו.
במהלך שלטונו של שאפור הראשון, שימש בהרם הראשון כמושל גילאן, פרובינציה חדשה שזה נכבשה בשפת הים הכספי.
הוא נחשב ל"מלך גילאן", מה שמעיד על מידה מסוימת של חשיבות ותחכום בתפקידו זה.
שמו אף מופיע בכתובת על קיר כעבה-י זרתושת בנקש-י רוסתם ליד פרספוליס, מה שמרמז על מעמדו המקובל בעיני אביו.
עם מות שאפור הראשון בשנת 270, עלה לכס תחילה אחיו הבכור של בהראם, הורמיזד-ארדשיר, אך שלטונו היה קצרצר ונמשך פחות משנה.
בהראם הראשון, שלא נחשב בעבר כמועמד לכס המלוכה, הצליח לעלות לשלטון בעזרת תמיכתו של כהן זורואסטרי חזק בשם קרטיר.
הוא ככל הנראה ניצל את חוסר היציבות הפוליטית ששררה לאחר מות אחיו ועם כישוריו הפוליטיים הצליח לבסס את שלטונו.
כדי למנוע סכסוך עם אחיו האחרים, עשה בהרם עסקה עם נרסה.
נרסה ויתר על זכותו לכס המלוכה בתמורה למשרת מושל ארמניה, פרובינציה חשובה בגבול האימפריה הסאסאנית עם רומא.
עם זאת, סביר להניח שחרף ההסכם, נרסה עדיין ראה את בהרם כמי שגזל את זכותו והיחסים ביניהם נותרו מתוחים.
שלטונו של בהרם הראשון, שנמשך עד שנת 276, היה יחסית קצר.
למרות שלא הוכר כמלך לפני עלייתו ונתקל באתגרים פוליטיים, הצליח לשמור על יציבות האימפריה הסאסאנית.
עם זאת, מורשתו מעורפלת מעט, שכן עלייתו לשלטון הייתה ככל הנראה לא צפויה ולא לגמרי חלקה, ומיחסיו המתוחים עם אחיו.
בהרטפור (בנפאלית: भरतपुर महानगरपालिका) היא עיר בדרום-מרכז נפאל.
זוהי העיר השלישית הכי מאוכלסת בנפאל אחרי קטמנדו ופוקהרה עם כ-369,377 תושבים (נכון לשנת 2021).
בהרטפור היא אחת הערים הצומחות ביותר בנפאל ונחשבת למרכז כלכלי אזורי משמעותי.
החקלאות היא ענף כלכלי משמעותי בבהרטפור, בדגש על ייצור ביצים, עופות, דבש, פטריות ופרחים.
נדבך משמעותי נוסף בכלכלה המקומית הוא שירותי חינוך ובריאות.
81.4% מהתושבים יודעים לקרוא ולכתוב, 1.6% יודעים רק לקרוא ו-17.0% לא ידעו לקרוא ולא לכתוב.
בַּהַק (Monsonia) הוא סוג של צמחים עשבוניים, חד-שנתיים או רב-שנתיים, ממשפחת הגרניים (Geraniaceae), הדומים למקור-חסידה.
הסוג כולל 26 מינים, הנפוצים במגוון בתי גידול, באפריקה ומהמזרח התיכון ועד הודו, באזורים בעלי אקלים טרופי, סובטרופי, ממוזג ומדברי.
בישראל גדלים שני מינים מדבריים נדירים מאוד: בהק צחור הגדל בערבה, בנחלי הנגב הרחוק ובאזור אילת, ובהק עקרבי, הגדל בעיקר בהרי אילת.
סימן ההיכר המבדיל בין מיני הבהק למיני מקור-חסידה הוא במספר האבקנים: לבהק ישנם 15 אבקנים, שכולם נושאי מאבקים, בעוד שלמקור-חסידה יש 10 אבקנים, שמתוכם רק 5 נושאי מאבקים.
השם המדעי של הסוג בהק, Monsonia, הנקרא על שם ליידי אן מונסון (Lady Anne Monson), בוטנאית וחוקרת טבע בריטית מהמאה ה-18. הסוג נקרא לכבודה על ידי קארולוס לינאוס כהוקרה על תרומתה לחקר הבוטניקה.
השם המדעי והעברי של בַּהַק עַקְרַבִּי (Monsonia heliotropioides) רומז למראהו השעיר, בדומה לצמח עוקץ-עקרב ממשפחת הזיפניים.
שם המין heliotropioides משמעו "דמוי עקץ-עקרב".
המילה "Heliotropium" רומז לסוג עוקץ-עקרב ממשפחת הזיפניים (Boraginaceae), והמילה "-oides" פירושה "דמוי" או "דומה ל-".
השם המדעי והעברי של בַּהַק צחור, Monsonia nivea רומז שהעלים שלו מלבינים.
השם nivea מגיע מלטינית, ומשמעותו "שלג" או "מכוסה שלג".
השורש הוא "nix" שמשמעותו "שלג".
השם העברי "בהק" ניתן לסוג Monsonia במילון "צמחי ארץ ישראל – שמות המשפחות והסוגים" משנת 1946 בסעיף 590.
בַּהַק (Monsonia) הם צמחים עשבוניים חד-שנתיים או רב-שנתיים (לעיתים עם ניצני התפתחות חד-שנתיים היוצאים מבסיס מעוצה), או בני שיח.
הצמחים יכולים להיות זקופים או שרועים, ולעיתים רחוקות חסרי גבעול.
הם שעירים בצורות מגוונות, ובדרך כלל בעלי בלוטות.
העלים נגדיים או מסורגים, בעלי פטוטרות, משוננים כמשור, משוננים או חרוקים, לעיתים מאוּנים או גזורים; הלוואים נימיים עד דמויי יתד, ולעיתים רחוקות קוצניים.
עוקצי התפרחת ארוכים, יוצאים מחיק העלים, ובראשם פרחים בודדים או מספר פרחים בתפרחת דמוית סוכך.
הפרחים סימטריים (נכונים), עם 5 עלי גביע, 5 עלי כותרת, 5 צופנים ו-15 אבקנים, כולם נושאים מאבקים.
חמשת עלי הגביע חופפים, מסתיימים בחוד קצר, בעלי שוליים קרומיים ואינם נושרים.
עוקצי הפרחים נושאי חפים, ולעיתים קרובות כפופים בחדות בשלב הפרי.
חמשת עלי הכותרת דמויי ביצה הפוכה, לעיתים קרובות עם קודקוד קטום או מאוּנה, והם נושרים לאחר הפריחה.
האבקנים הם 15, כולם פוריים (בעלי מאבקים), מאוחים בבסיסם ב-5 צרורות של 3 זירים כל אחד.
כל צרור ניצב מול עלה כותרת, והזיר המרכזי בכל צרור ארוך יותר.
בלוטות הצוף מעורות בבסיס הזירים הארוכים יותר, ממוקמות מחוץ למעגל האבקנים, בין האבקנים לבין עלי הכותרת.
השחלה בעלת 5 אונות ו-5 מגורות דמויות מקור, בכל מגורה 2 ביציות.
עמוד השחלה נעדר או אינו מובחן במיוחד.
5 צלקות, בצורת אלה (clavate) או חוטיות.
הפרי הוא מפרדת דמוית מקור; הפרודות דמויות מקור, אינן נפתחות, נטויות, קטומות בקודקוד החלק הבסיסי, מתחדדות כלפי הבסיס ושעירות.
המקור משתייר, מתפתל בצורה סלילית בעת הבשלתו, ופלומתי בצדו הפנימי - דומה לנוצה מכוסה שערות ארוכות ורכות לאורך כל אורכו.
הזרעים מוארכים-דמויי ביצה הפוכה, חסרי אנדוספרם; העובר כפוף.
בישראל שני מינים מדבריים נדירים מאוד: בהק צחור ובהק עקרבי.
המיוחד לבהק עקרבי לעומת בהק צחור הוא השערות הלבנות, הארוכות והמפושקות שלאורך חלקי הצמח המוריקים.
לבהק צחור יש כסות הדוקה של שערות קצרות המעניקה לצמח מראה מאפיר.
נוסף על אזור אילת הוא גדל גם בערבה ובנחלי הנגב הרחוק.
שאר ההבדלים ביניהם מפורטים בפרקים הבאים.
בַּהַק עַקְרַבִּי (Monsonia heliotropioides) הוא צמח עשבוני רב-שנתי קצר-חיים, מדברי, אוהב-חום (תרמופילי), לרוב שרוע, גובהו 5 עד 12 ס"מ וקוטרו 15 עד 35 ס"מ.
הוא דומה מאוד למיני מקור-חסידה, ובדומה אליהם פריו דמוי מקור ארוך וצר, אבל יש לו 15 אבקנים נושאי מאבקים, בניגוד למקור חסידה שיש לה 10 אבקנים, שמתוכם רק 5 נושאי מאבקים.
העלים ירוקים כהים ומאדימים, דמויי ביצה כאשר חלקם דמויי לב בבסיסם.
עורקי העלים שקועים בטרף, כלומר העורקים בולטים בצדם התחתון של העלים.
עוקצי התפרחת יוצאים מחיק עלים על גבעולים.
עוקץ הפרח אינו ארוך מהגביע, ואורך המקור של הפרודה 7 עד 9 ס"מ.
בית גידול ותפוצה: בוהק עקרבי הוא צמח של מדבריות חמים, בעיקר בערוצים ובחצץ של סלעי יסוד.
תפוצתו בישראל בנגב הדרומי, בבקעה הדרומית בעיקר בהרי אילת ובסיני.
תפוצתו העולמית משתרעת מהסהרה ועד הודו דרך סיני וחצי האי ערב, באזורים יבשים עם אקלים מדברי או צחיח למחצה, שבהם הצמחייה והחי מותאמים לתנאי יובש וחום קיצוניים.
מחזור חיים: בהק עקרבי נובט או מלבלב רק בשנים גשומות, אחרי שיטפונות במדבר הקיצוני.
העלווה מתפתחת במהירות בטמפרטורת הגבוהות מתחילת נובמבר וממשיכה עד תחילת מאי ולעיתים הצמח פורח כבר כחודש אחרי הנביטה.
הפריחה מתרחשת מתחילת ינואר עד אמצע אפריל.
פרי ירוק מופיע מסוף ינואר והפצת הפרודות נמשכת מאמצע מרץ עד אמצע יוני.
בַּהַק צחור (Monsonia nivea) הוא צמח עשבוני חד-שנתי או רב-שנתי קצר-חיים, בגובה 15 עד 25 ס"מ ובעל כסות הדוקה של שערות קצרות המעניקה לצמח מראה מאפירה.
השיער מגן על הצמח מפני תנאי סביבה קשים כמו חום קיצוני, יובש.
מין זה בעל קנה שורש (גבעול תת-קרקעי) מעוצה וארוך.
הגבעולים מאוד קצרים, שרועים, פשוטים, לעיתים נדירות מסועפים, לבנים ושעירים.
העלים מלבינים בגודל 2 עד 5 ס"מ, לרוב ערוכים בשושנת, בעלי פטוטרות ארוכים יחסית, מוארכות-דמויות אזמל; טרף העלה דמוית ביצה מאורכת, מרובה קפלים, בעלות שיניים חרוקות, פלומתיים עם שערות לבנות קצרות ומהודקות.
עוקצי התפרחת יוצאים מתוך שושנת עלים או מחיק עלים ונישאים על ענפים קצרים.
עוקצי התפרחת ארוכים מאוד, דמויי עמוד תפרחת ללא עלים, נושא 2 עד 6 פרחים.
החפים דמוי ביצה מוארכת ומצטררים, כלומר שהוא מחודד וצר בצורה הדרגתית כאשר צידיו קמורים.
עוקצי הפרחים באורך 1-2.5 ס"מ."
עוקץ הפרח באורך 1 עד 2.5 ס"מ והוא ארוך פי 3 עד 4 מאורך הגביע.
אורך המקור של הפרודה 4 עד 5 ס"מ.
בית גידול ותפוצה: בוהק עקרבי הוא צמח נדיר מאוד של מדבריות חמים, בעיקר בערוצים עם תשתית חולית.
תפוצתו בישראל בהר הנגב, בדרום הנגב הדרומי, בבקעת ים המלח, הערבה באזור אילת, באדום ובסיני.
תפוצתו העולמית משתרעת מהסהרה ועד פקיסטן דרך סיני וחצי האי ערב, באזורים יבשים עם אקלים מדברי או צחיח למחצה, שבהם הצמחייה והחי מותאמים לתנאי יובש וחום קיצוניים.
מחזור חיים: בהק צחור נובט או מלבלב רק בשנים גשומות, אחרי שיטפונות במדבר הקיצוני.
העלווה מתפתחת במהירות בטמפרטורת הגבוהות מתחילת נובמבר וממשיכה עד אמצע מאי ולעיתים הצמח פורח כבר כחודש אחרי הנביטה.
הפריחה מתרחשת מסוף פברואר עד תחילת מאי.
פרי ירוק מופיע מסוף מרץ והפצת הפרודות נמשכת מאמצע מאי עד אמצע יוני.
בהראת' סוברמנייאם (பாரத் சுப்ரமணியம் נולד באוקטובר 2007) הוא ילד פלא בשחמט ורב אמן הודי.
הוא השיג את דרגת רב האמן בשנת 2022 בגיל 14, והיה במשך שנים אחדות רב האמן ההודי הצעיר ביותר.
סוברמנייאם למד שחמט בגיל חמש מאביו, הרישנקר.
הוא למד בבית הספר לשחמט "צ'ס גורוקול" בצ'נאי, כאשר המורה העיקרי שלו היה רב האמן רמג'צ'נדרן רמש.
בינואר 2020, נבחר סוברמנייאם למחנה אימונים מיוחד בחסות חברת Microsense Networks, בהנחיית אלוף העולם לשעבר ולדימיר קרמניק והמתמודד לשעבר על תואר אלוף העולם בוריס גלפנד.
הוא השלים את הציון השלישי והאחרו לדרגת אמן בין-לאומי ביוני 2019, בגיל 11 שנים ו-8 חודשים, בתחרות גואה הפתוחה.
התואר אושר רשמית על ידי פיד"ה בספטמבר באותה שנה.
בינואר 2022 השלים סוברמנייאם את הציון השלישי והאחרון רב-אמן בתחרות גביע ורגאני הפתוחה בקטוליקה שבאיטליה, עם 7.5 מתוך 9 נקודות, והעלה את מד הכושר שלו מעל הרף של 2500, הנדרש לקבלת הדרגה, ובכך הפך לרב האמן ה-73 של הודו.
2015 – באוגוסט זכה באליפות אסיה לנוער עד גיל 8 בסוון שבקוריאה הדרומית; בנובמבר זכה באליפות העולם לנוער עד גיל 8 בפורטו קאראס שביוון, עם 9.5 מתוך 11 נקודות.
2017 – באוגוסט סיים במקום הרביעי באליפות העולם לנוער עד גיל 10 בפוקוס דה קלדס שבברזיל.
2019 – בינואר סיים במקום הרביעי בחלק הבזק של פסטיבל רוקטס דה מר; ביוני השלים ציון אחרון לדרגת אמן בין-לאומי בתחרות גואה הפתוחה.
2020 – בפברואר סיים במקום ה-11 בתחרות אירופלוט הפתוחה במוסקבה שברוסיה עם 5.5 מתוך 9, מעל 54 רבי אמנים, והשיג את הציון הראשון לדרגת רב-אמן עם רמת ביצוע (פרפורמנס) מעל 2700.
2021 – באוקטובר סיים במקום הרביעי בטורניר ראונדטייבל לנוער עד גיל 21 בבולגריה לאחר שצבר 6.5 נקודות מתוך 9 אפשריטת, והשיג את הציון השני לדרגת רב-אמן.
2024 – בפברואר זכה בתחרות קאן הפתוחה בצרפת.
2025 – ביולי זכה בטורניר העולמי הפתוח ה-53 בפילדלפיה שבארצות הברית.
בהצלחה, תהנו, אל תמותו הוא סרט מדע בדיוני הרפתקאות ופעולה עתידי בבימויו של גור ורבינסקי על פי תסריט מאת מתיו רובינסון.
מככבים בו סם רוקוול, היילי לו ריצ'רדסון, מייקל פניה, זאזי ביטס, ג'ונו טמפל, דינו פצ'ר ואנה אקטון.
הסרט הוקרן בבכורה בפסטיבל Fantastic Fest ב-2025. הוא עתיד לעלות לאקרנים בארצות הברית ב-13 בפברואר 2026.
אדם מהעתיד חוזר לעבר ומגייס את לקוחותיו של דיינר בלוס אנג'לס להצטרף אליו למסע של לילה אחד כדי להציל את העולם מאיומה של בינה מלאכותית סוררת.
סם רוקוול – האדם מהעתיד
היילי לו ריצ'רדסון – אינגריד
בפברואר 2024 הוכרז כי גור ורבינסקי עובד על סרט נוסף לאחר שמונה שנים של הפסקה בקריירת הבימוי שלו.
נודע כי הסרט ייקרא Good Luck, Have Fun, Don't Die, והוכרזו כי סם רוקוול, היילי לו ריצ'רדסון, מייקל פניה, זאזי ביטס, וג'ונו טמפל לוהקו לצוות השחקנים, כאשר חברת ההפקה וההפצה הגרמנית Constantin Film תפיק את הסרט.
הפקת הסרט החלה במאי 2024 בדרום אפריקה.
בסטמבר 2025 נודע כי ג'ף זאנלי ילחין את פסקול הסרט, לאחר שהשתתף בעיבוד המוזיקה בסרטו של ורבינסקי "רנגו".
טריילר ראשון לסרט יצא ב-12 בנובמבר 2025.
הסרט הוקרן בבכורה עולמית בפסטיבל פנטסטיק פסט ב-28 בספטמבר 2025. הוא עתיד לעלות לאקרנים בארצות הברית ב-13 בפברואר 2026.
באתר Rotten Tomatoes הסרט קיבל 94 אחוזי טריות המבוססים על 16 ביקורות.
באתר Metacritic עומד הסרט על ציון ממוצע משוקלל של 79 המבוסס על 4 מבקרים, נתון המצביע על הערכה 'חיובית בדרך כלל'.
בהסתורה היא סדרת דרמה ישראלית שנוצרה על ידי יוסי מדמוני, בבימויו של אסף סבן.
הסדרה היא סדרת דרמה בהפקת אולפני הרצליה וסרטי יונייטד קינג.
במרכז עלילת הסדרה קהילה חשאית של גברים ונשים מהקהילה היהודית החרדית שאיבדו את אמונתם, אך ממשיכים להציג חזות דתית כלפי חוץ.
כשהם נפגשים ביניהם בסודיות, הם מנהלים חיים חילוניים.
הסדרה תעלה לשידור בפברואר 2026 בכאן 11.
במרכז העלילה קבוצת אנשים המנהלים קהילה חשאית.
הם מתקשרים ביניהם דרך קבוצת הווטסאפ החשאית שקראו לה: "ואפילו בהסתורה".
אף על פי שאיבדו את אמונתם, כלפי חוץ לסביבה הם ממשיכים להציג חזות דתית.
בעודם שומרים על אורח חיים חרדי מול המשפחה והסביבה, הם מוצאים מפלט בדירת מסתור בשכונת נחלאות, שם הם זוכים לרגעים של חופש ומפגשים אסורים.
בלב העלילה עומד קשר רומנטי שנרקם בין שני צעירים בתחילת דרכם כ"אנוסים": הוא איש משפחה נשוי והיא צעירה העומדת לפני שידוך.
השניים נקרעים בין התשוקה לפתוח בחיים חדשים מחוץ לקהילה לבין הפחד המשתק מהשלכות המהלך.
ככל שהעלילה מתקדמת, רשת השקרים שהם טווים הופכת למורכבת ומסוכנת יותר, והמתח בין חייהם הגלויים לחבויים מגיע לשיא.
הסדרה עוסקת בנושאים הקשורים למאבק הנפשי המורכב של אלו שאינם רוצים להתנתק לחלוטין.
העלילה מלווה את הגיבורים ומציגה אותם ככאלו החווים קונפליקט רוחני עמוק: הם חשים חיבור למסורת ולחברה שבה גדלו, אך בו זמנית נחנקים מהכללים הנוקשים ומתמודדים עם הריקנות שמותירה היעדרות האמונה בחייהם.
שם השחקן/ניתשם הדמותאודות הדמותגל תורןנעמי לבובנועה קולראורי קומאינעמי הרריחני פירסטנברגמוריס כהןדוד וולךיותם ג'ונתן רבינואבי תפילינסקיאסתר גולדשמידמיכל ינאינבו קמחיאלמה דישי־פלאוטשי אביבימעין ליניקדן קסטוריאנוהדר כץ
בו דידלי היה זמר-יוצר וגיטריסט אמריקאי.
אחד מענקי הרוק אנד רול של שנות ה-50 של המאה ה-20, שסגנון הנגינה שלו בגיטרה והמקצבים שיצר הפכו לחלק חשוב ביצירת הסגנון.
דידלי נולד בשם אלאס אות'ה בייטס מק'דניאל במק'קומב שבמיסיסיפי.
בתחילת דרכו, למד דידלי נגינה קלאסית בכינור, עד אשר שמע את ג'ון לי הוקר והחל לנגן בלוז.
בתחילת שנות ה-50 ניגן עם נגן המאראקס ג'רום גרין, ועם נגן המפוחית בילי בוי ארנולד.
השיר היחיד שלו שנכנס ל-20 הגדולים היה "Say Man", מעין גרסה מוקדמת של ראפ.
בתקופת הפלישה הבריטית, עלתה המודעות הציבורית לחשיבותו של דידלי, והוא הפך לאמן מבוקש בהופעות חיות.
למעשה, הפלישה הבריטית גם פגעה בקריירה שלו מבחינה אמנותית ומסחרית, ומ-1963 הוא לא יצר עוד שירים שהשתוו לקלאסיקות שלו.
למרות זאת, הוא נשאר במודעות הציבור דרך אירועים כמו סיבוב הופעות עם הקלאש ב-1979, הופעות יחד עם הרולינג סטונז, תפקיד קטן בסרט "משנה מקום משנה מזל" עם אדי מרפי ועוד.
הוא נשאר תמיד בזיכרון הקולקטיבי כחלוץ וכאמן גאוני, שבלעדיו עולם הרוק היה נראה שונה לחלוטין.
ב-2 ביוני 2008, נפטר בו דידלי בביתו מאי ספיקת לב.
בו נאש שנולד כריצ'רד נאש, היה דנדי ידוע ומוביל חברתי בתחום האופנה בבריטניה של המאה ה-18. זכור בעיקר כאדון הטקסים של עיר הספא באת', וכמי שהביא לפריחתה במאה ה-18.
נאש נולד בעיר סוונסי שבוויילס.
הוא התחנך במכללה הישועית באוקספורד, שירת כקצין בצבא הבריטי והחל בלימודי ליטיגציה, אך לא התמיד בקריירות אלו.
בזמן לימודי המשפטים שלו החל להתפרסם כבר-סמכא בנושאי לבוש, אטיקט וסגנון התנהגות.
כשתלמידי אכסניות המשפט אירחו את המלך ויליאם השלישי, נאש התמנה למנהל התהלוכה במידל טמפל.
ויליאם התרשם מאוד מכישוריו של נאש, והציע לו תואר אבירות.
אולם, נאש היה מעוניין לקבל קצבה ביחד עם התואר, דרישה שלא הייתה מקובלת על המלך.
נאש החל לעסוק בהימורים, וב-1704 הגיע לבאת', שם התמנה לאדון הטקסים, תפקיד בו החזיק עד יום מותו.
נאש התגורר בבית על סו קלוז (כיום בכניסה הראשית לתיאטרון המלכותי), וקיים מערכות יחסים עם שורה של פילגשים.
הוא מילא תפקיד ראשי בהפיכת באת' לאחד מאתרי הנופש האופנתיים ביותר באנגליה במאה ה-18, והנהיג רפורמות חברתיות רבות.
הוא ביטל את הנוהג שלפי גברים חויבו להופיע עם חרב באירועי בידור ציבוריים וביטל את מסורת הדו-קרב, הורה לגברים לבוא בנעליים ובגרביים ולא במגפיים לתהלוכות וכנסים, וכדומה.
הוא נודע בכך שעודד את חוסר הרשמיות במנהגי הנימוסים המקומיים, ושבר את המחסומים החברתיים שהפרידו בין האצולה למעמד הביניים של באת' ולפשוטי העם.
ב-1745 חוקק הפרלמנט הבריטי חוק נגד הימורים, ששלל מנאש את אמצעי הקיום העיקרי שלו.
אולם, הוא הצליח להתקיים עד יומו האחרון בזכות קצבה של מאות אלפי גינאות שקיבל מהעיר ומכירת קופסאות טבק ותכשיטים זולים.
למרות שהנהלת העיר מימנה עבורו לוויה רבת משתתפים, הוא נקבר בקבר עניים לא מסומן.
בכנסייה שבמנזר באת' יש אנדרטה לזכרו.
מותו של נאש גרם לעניין רב באותה תקופה, והסופר הידוע אוליבר גולדסמית' כתב ב-1762 את הספר The Life of Richard Nash (חייו של ריצ'רד נאש).
לסטר "בו" מקאלב הוא כדורסלן עבר אמריקאי-מקדוני ששיחק בעמדת הרכז בנבחרת מקדוניה.
מקאלב נולד בעיר ניו אורלינס שבלואיזיאנה וב-2003 החל לשחק כדורסל באוניברסיטת ניו אורלינס במדי ה"פרייבטירס", בעבורם שיחק במשך 5 שנים.
בתחילת עונת עבר לשחק בקבוצת מרסין הטורקית.
הוא זכה להצלחה בעונה זו כשקלע 17.4 נקודות למשחק, 4.6 אסיסטים ו-2.7 חטיפות.
בעקבות העונה המוצלחת, עבר לשחק בתחילת עונת במדי פרטיזן בלגרד.
בעונה זו שיחק כרכז הפותח של הקבוצה והוביל אותה לזכייה בליגה האדריאטית ולחצי גמר הפיינל פור של היורוליג.
בתום עונה זו, חתם במועדון מונטפסקי סיינה לשלוש עונות.
בקיץ 2011, נקרא לשחק בשורותיה של נבחרת מקדוניה בכדורסל באליפות אירופה שנערכה בליטא.
באליפות עצמה, חתום מקאלב על הישג השיא של נבחרת מקדוניה אי-פעם כשהעפיל עימה לשלב חצי הגמר של האליפות, תוך שהיא מדיחה את המארחת, ליטא.
הישג זה, לדעת רבים, נחשב לאחד הסנסציות הגדולות שאירעו בתולדות אליפות אירופה, שכן עד לאותה העת נחשבה מקדוניה לנבחרת חלשה בקנה מידה אירופי.
בקיץ 2012, על אף התעניינות מצד סן אנטוניו ספרס מה-NBA ומכבי תל אביב, חתם מקאלב לשנתיים בפנרבחצ'ה הטורקית, במהלכן הרוויח כ-2 מיליון דולר.
בקיץ 2014, עזב מקאלב את המועדון הטורקי, שבחר לא להאריך לו את החוזה וצרף במקומו את ריקי היקמן.
בנובמבר 2014 חתם בבאיירן מינכן לחודש עם אופציה להארכת חוזה עד תום העונה.
חוזהו הוארך בסופו של דבר עד ינואר .
בינואר הוא קרע רצועות באגודל, מה שגרם לו להיות מושבת ממשחק עד סיום העונה.
באוקטובר 2015 חתם בניו אורלינס פליקנס מליגת ה-NBA, אך נופה מהסגל הסופי של הקבוצה לקראת תחילת עונת אחרי ששיחק בארבעה משחקי קדם-עונה.
בינואר 2016 חתם במועדון הצרפתי לימוז' עד לתום העונה.
באוגוסט 2016 עבר לשחק בגראן קנריה מליגת העל הספרדית והיורוקאפ.
ב-13 בדצמבר 2017, מקאלב חתם בסרגוסה באסקט מליגת העל הספרדית עד לסיום העונה.
לויד ורנט "בו" ברידג'ס הוא שחקן קולנוע וטלוויזיה אמריקאי זוכה שלושה פרסי אמי, שני פרסי גלובוס הזהב ופרס גראמי.
ברידג'ס נולד בלוס אנג'לס לשחקן לויד ברידג'ס ולשחקנית דורותי ברידג'ס.
לברידג'ס אחות בשם לוסינדה ואח זוכה פרס האוסקר ג'ף ברידג'ס, אח נוסף של ברידג'ס בשם גארט נפטר מתסמונת מוות בעריסה כאשר בו היה בן שבע.
הופיע בקולנוע לראשונה בגיל שמונה בסרט "הפוני האדום".
בתחילת שנות ה-60 הופיע לצד שאר בני משפחתו בסדרה הביוגרפית של אביו "המופע של לויד ברידג'ס".
שיחק בתחילת דרכו לצידו של רון הווארד בסרט "כפר הענקים" ולצידו של מרטין שין (בתפקידו הראשון) בסרט "התקרית".
התפרסם לראשונה בסרטים "גאליי גאליי" ו"למען אהבתה של אייווי", על פי תסריטו של סידני פואטייה, שבו גילם את טים אוסטין וקיבל מועמדות לפרס גלובוס הזהב לשחקן המשנה הטוב ביותר.
ב-1970 שיחק בדרמה הקומית "בעל הבית" את אדגר אנדרס בנו של טייקון ניו יורקי אשר רוכש בניין ברובע עני בברוקלין על מנת למתג אותו לבניין יוקרה.
במהלך הסרט מתאהב באחת הדיירות, דבר שלא מוצא חן בעייני אמו ג'ויס (לי גרנט).
לאחר מכן הופיע במותחן הפעולה "אזהרה של שתי דקות" ובדרמה הביוגרפית "הצד השני של ההר" בה גילם את מתחרה הסקי אלפיני דיק בוק שנהרג בתאונת מטוס טרגית כשהוא בן 27.
ב-1979 שיחק ברידג'ס את סוני בעלה של פעילת איגוד העובדים נורמה ריי ובסטר (סאלי פילד) בדרמה הפמיניסטית "נורמה ריי", באותה השנה הספיק לשחק גם עם אביו לויד בסרט "המוסקטר החמישי".
את שנות ה-80 התחיל ברידג'ס בתפקיד ראשי בדרמה הביוגרפית "לב כמו הגה" בתור נהג המרוצים קוני קטילה, משני בעיבוד הקולנועי לרומן "מלון ניו המפשייר" וראשי בעיבוד לספר הילדים "מבעד למראה ומה אליס מצאה שם" בתור החד-קרן.
את הופעתו המוערכת ביותר בהוליווד ערך לצד אחיו ג'ף ב-1989 בדרמה המוזיקלית "נערי בייקר המופלאים" וגילם את פרנק בייקר פסנתרן המתפרנס מהופעות מזדמנות במועדונים לצד אחיו ג'ק.
ב-1992 זכה ברידג'ס בפרס גלובוס הזהב ובפרס אמי על תפקידו הביוגרפי בתור ג'יימס בריידי דובר הבית הלבן של נשיא ארצות הברית רונלד רייגן בסרט "ללא אזהרה: סיפורו של ג'יימס בריידי".
זכה באותם הפרסים ב-1994 על הופעתו בתפקיד משני לצידה של הולי האנטר בקומדיה מבית היוצר של HBO, "אמה הרוצחת של המעודדת".
בשנת 1996 שיחק בסרט הטלוויזיה של רשת Showtime "מתחבאים באמריקה", בתפקיד ביל ג'נוסון אב לשני ילדים שנקלע לקשיים בתקופת השפל הכלכלי הגדול.
על תפקידו זה היה ברידג'ס מועמד לפרס אמי לשחקן ראשי במיני-סדרה או סרט, לפרס סטלייט ולפרס גילדת שחקני המסך.
ברידג'ס קיבל את פרס אמי השלישי שלו ב-1997 על הופעתו בקומדיה הפוליטית "מלחמת האזרחים השנייה" ששודרה ברשת HBO.
ב-2005 הצטרף ברידג'ס אל העונה התשיעית של סדרת המדע בדיוני "סטארגייט SG-1" וגילם את גנרל האנק לנדרי.
ברידג'ס התפרסם בתפקיד הגנרל גם בסרטים שהמשיכו את עלילת הסדרה, "סטארגייט: תיבת האמת" ו"סטארגייט: רצף הזמן".
החל לגלם באותה השנה גם את קארל, אביו של ארל היקי (ג'ייסון לי), בסדרה הקומית המצליחה "קוראים לי ארל", שיחק בסדרה בכל ארבע עונותיה.
ב-2006 שיחק בדרמת הריגול של סטיבן סודרברג "הגרמני הטוב" בתור קולונל מולר וכמו כן גם בסרט הילדים "חוות הקסמים" בו גילם את ד"ר דוריאן.
ב-2008 הופיע ברידג'ס בעיבוד הקולנועי למשחק המחשב הפופולרי "מקס פיין" בתפקיד בי בי הנסלי, שוטר לשעבר המצטרף אל הסוכן הסמוי מקס פיין (מארק וולברג) במסע הנקמה שלו.
ב-2009 הופיע בתפקיד אורח בפרק המאה של הסדרה "עקרות בית נואשות" וקיבל מועמדות לפרס אמי על הופעתו.
בשנת 2011 הופיע בתפקיד אורח לשלושה פרקים בסדרת הטלוויזיה "צווארון לבן".
בשנת 2012 שיחק בסרט האקשן של הבמאי דקס שפרד, "לפגוע ולברוח" לצד קריסטן בל.
בשנת 2016 שיחק במותחן "תעלומה בחנות הפרחים" של הבמאי ברדלי וולש, כאשר גילם את ג'פרי נייט, בעלה האדיש של אבי נייט (ברוק שילדס).
ברידג'ס התחתן ב-1964 עם ג'ולי לנפילד והתגרש ממנה לאחר 20 שנות נישואים.
לזוג נולדו שני בנים, קייסי ושחקן הקולנוע ג'ורדן ברידג'ס.
ברידג'ס התחתן בשנית ב-1984 עם אשתו הנוכחית, וונדי טריס ברידג'ס, לזוג שלושה ילדים משותפים.
כוח הרשע (1948) - בתפקיד: פרנקי טאקר (ללא קרדיט).
התקרית (1967) - בתפקיד: פליקס טאפלינגר.
למען אהבתה של אייווי (1968) - בתפקיד: טים אוסטין.
גאליי גאליי (1969) - בתפקיד: בן הארווי.
האמרסמית' בחוץ (1972) - בתפקיד: בילי ברידלאב.
הצד השני של ההר (1975) - בתפקיד: דיק ביואק.
אזהרה של שתי דקות (1976) - בתפקיד: מייק ראמזי.
המוסקטר החמישי (1979) - בתפקיד: לואי ה 14 / פיליפ מגסקוניה.
מלון ניו המפשייר (1984) - בתפקיד: מיסטר ויין בארי.
מבעד למראה ומה אליס מצאה שם (1985) - בתפקיד: יוניקורן.
The Killing Time (1987) - בתפקיד: סם וויבורן.
נערי בייקר המופלאים (1989) - בתפקיד: פרנק בייקר.
נשים וגברים סיפורי פיתוי (1990) - בתפקיד: גארי גרין.
אבא מת והצוואה נעלמה (1990) - בתפקיד: אורוויל.
סיפורי זוגות (1991) - בתפקיד: ג'ון מורדן.
פרח בר (1991, סרט טלוויזיה) - בתפקיד: ג'ק פרקינס.
שלוש נשים וגבר אחד (1992) - בתפקיד: ד"ר נורמן גרייסון.
צמד בלתי מנוצח (1992) - בתפקיד: ג'ארי גאברווסקי.
אמה הרוצחת של המעודדת (1993) - בתפקיד: טארי הארפר.
ג'רי מגווייר (1996) - בתפקיד: מאט קאשמן (ללא קרדיט).
הנער מהנהר הלבן (1999) - דאדי וויד.
מסע החד קרן (2001) - בתפקיד: פרופסור אלן.
מתוך האפר (2003, סרט טלוויזיה) - בתפקיד: הרמן פראנטיס.
להתווכח עם רוברט לי (2004) - בתפקיד: מר לי.
בלדה על ג'ק ורוז (2005) - בתפקיד: מארטי ראיינס.
הגרמני הטוב (2006) - בתפקיד קולונל מולר.
חוות הקסמים (2006) - בתפקיד: דוקטור קוריאן.
אני רואה אותך נקודה קום (2006) - בתפקיד: הארווי בלינגר.
במערבולת (2007) - בתפקיד: הדקאן ברטון שטראוס.
סטארגייט: תיבת האמת (2008) - בתפקיד: מייג'ור ג'נרל האנק לאנדרי.
סטארגייט: רצף הזמן (2008) - בתפקיד: מייג'ור ג'נרל האנק לאנדרי.
להפוך את שלי לאמריקאית (2008) - בתפקיד: לארי גורדון.
אל תיעלם לי (2011) - בתפקיד: כריס ווייט.
כיכר קולומבוס (2012) - בתפקיד: ד"ר ריימונד פונטיין.
Rushlights (2013) - בתפקיד: שריף ברוגדן.
Underdog Kids (2015) - בתפקיד: רון בוץ.
הכי רחוק שאפשר (2018) - בתפקיד: סטן פיטקו.
לילה אחד במיאמי (2020) - בתפקיד: מר קרלטון.
תעלומת פעמוני החג (2022) - בתפקיד: דונובן.
Desert Road (2024) - בתפקיד: איש מבוגר.
מתחבאים באמריקה (1996) - בתפקיד: ביל ג'נוסון / סרט טלוויזיה
הסנגורים: זמן לנקמה (1997) - דון פרסטון / סרט טלוויזיה
מלחמת האזרחים השנייה (1997, סרט טלוויזיה) - בתפקיד: ג'ים פארלי
Common Ground (2000, סרט טלוויזיה) - בתפקיד: האב לאון.
Evel Knievel (2004, סרט טלוויזיה של TNT) - בתפקיד: ג'ון בורק.
אל המערב (2005) - בתפקיד: סטיבן הוקסי.
נשיכות אהבה (2011) - בתפקיד: האל סקוביץ'.
צווארון לבן (2011 - 2012) - בתפקיד: ראש מחלקת פשעי אומנות פיליפ קריימר.
משחקי גודווין (2013) - בתפקיד: בנג'מין גודווין.
איש הניסים (2020) - בתפקיד: אדמונד דג'יל.
Robbie (2020) - בתפקיד: רובי וולטון האב.
אדוני ראש העיר (2021) - בתפקיד: אדולפוס האס.
The Premise (2021) - בתפקיד: וויליאם.
שיעורים בכימיה (2023) - בתפקיד: וילסון.
בו רוברט ברגדאל הוא חייל בצבא ארצות הברית, ששהה בשבי מיוני 2009 עד מאי 2014. ברגדאל הוחזק על ידי ארגון חקאני שנתמך על ידי הטליבאן.
ברגדאל שירת בגדוד מס' 1 של רגימנט החי"ר ה-501, ובחטיבה מס' 4 של הדיוויזיה ה-25, שבסיסה בפורט ריצ'רדסון, אלסקה.
במהלך שירותו באפגניסטן הביע דעות נגד המלחמה ונגד מדיניות ארצות הברית.
בליל ה-30 ביוני 2009 נטש ברגדאל את משמרתו ועזב את המוצב שבו שהתה יחידתו.
לפי עדויות של אנשי מחלקתו, נשלחו אחריו כוחות חיפוש וחילוץ.
כוחות אלו נתקלו במארבים של אנשי טליבאן ובקרבות שהתפתחו אז, נהרגו שישה לוחמים אמריקאים.
מאז, הטליבאן פרסם חמישה קטעי וידאו המציגים אותו בשבי.
הטליבאן דרש תמורת שחרורו מיליון דולר, שחרור של 21 אסירים אפגנים ושחרוה של ד"ר עאפיה סידיקי הפקיסטנית.
הם איימו להוציאו להורג אם לא ימלאו את דרישותיהם.
בעת לכידתו, היה בדרגת טוראי.
הוא הועלה לדרגת סמל ביוני 2010, למרות הנסיבות השנויות במחלוקת לגבי אופן נפילתו בשבי.
ברגדאל העביר ביקורת וערער על הלגיטימיות של המלחמה באפגניסטן.
במייל שכתב להוריו לפני שנעלם מבסיסו, אמר:.
ב-18 ביולי 2009, הפיץ הטליבאן סרטון וידאו המראה כיצד ברגדאל נחטף.
בסרטון, הופיע ברגדאל כשהוא מדוכא ומפוחד.
מחלקת ההגנה של ארצות הברית הוציאה הצהרה ב-19 ביולי שאישרה כי ברגדאל הוכרז כ"נעדר" ב-1 ביולי, ומעמדו שונה ל"שבוי" ב-3 ביולי.
בסרטון, בן 28 דקות, רואים את שוביו כשהם מחזיקים בדסקיות שלו כדי להוכיח שזהו ברגדאל.
בסרטון, ברגדאל נוקב בתאריך ה-14 ביולי ומציין פיגוע שהתרחש באותו יום.
על פי סוכנות הידיעות AP, אמר הגנרל נבי מולאחייל מהמשטרה הלאומית של אפגניסטן כי החטיפה התרחשה במחוז פקטיקה.
מקורות אחרים טענו כי הוא נתפס על ידי קבוצה בהנהגת הטליבאן שהעבירה אותו לפרובינציית גאזני.
הגרדיאן ציטט מפי מקורות שהעריכו כי קיים קושי מוגבר לשלוח צוות חילוץ בשל הסבירות כי ברגדאל הועבר לפקיסטן.
סוכנות הידיעות AP ציטטה גם את זאביוללה מוג'היד, דובר הטליבאן, שאמר כי "אנשי המיליציה שמחזיקים בחייל לא הגדירו עדיין שום תנאים תמורת שחרורו".
בדצמבר 2009, חמישה חודשים לאחר היעלמותו של ברגדאל, זרוע התקשורת של הטליבאן האפגני הודיעה על שחרור סרט וידאו חדש על "חייל אמריקאי בשבי באפגניסטן" והיה זה הסרט הראשון אודותיו.
מבצעי צבא שונים לאיתור החייל נחלו כישלון.
ב-25 בדצמבר התפרסם סרט וידאו נוסף ובו ברגדאל נראה במדי קרב וקסדה.
הוא תיאר את מקום לידתו, והצהיר בדבר היחס האנושי שהוא מקבל משוביו.
הוא מסיים בהצהרה שהוכתבה לו על ידי הטליבאן כי אמריקה לא צריכה להיות באפגניסטן וכי עליה לסגת אם אינה רוצה לטבוע בבוץ האפגני, כמו בווייטנאם.
ב-7 באפריל 2010 פרסם הטליבאן סרטון השלישי של ברגדאל, עם שיער ארוך וזקן, הוא נראה מתחנן לשחרור אסירים אפגנים מגואנטנמו וכלא בגראם בקאבול.
בנובמבר 2010, הופיע ברגדאל בסרטון וידאו קצר רביעי ובמאי 2011, שוב פרסם הטליבאן סרטון ובו נראה ברגדאל.
ב-15 בינואר 2014, קיבל צבא ארצות הברית סרטון וידאו חדש לאחר שלוש שנים מאות החיים האחרון שהתקבל.
בכיר צבאי מסר אז כי "בסרטון נראה כי חלה החמרה במצבו הבריאותי של ברגדאל".
ב-4 בפברואר 2010, דרש הטליבאן את שחרורה של עאפיה סידיקי, מדענית מפקיסטן שהורשעה על ידי בית משפט בארצות הברית באשמת ניסיון לרצוח חיילים אמריקאים באפגניסטן, ואיים להוציא להורג את ברגדאל אם דרישתם לא תיענה.
בפוקס ניוז דווח כי הטליבאן באפגניסטן ציין כי ברגדאל עוזר לאמן את אנשי הטליבאן, וכן מסייע בהכנת פצצות טקטיות לפגיעה במוצבים של חיל הרגלים האמריקאי באפגניסטן.
הפנטגון דחה את הדיווחים כתעמולה של הטליבאן.
לאחר למעלה מחמש שנות שהות בשבי הוא שוחרר ב-31 במאי 2014, לאחר תיווך בין גורמים בממשלת קטר לאנשי הטליבאן, תיווך שהביא לשחרור 5 אסירים אפגניים בכירים ביותר כולל עבדול האק ואסיק מכלא גואנטנמו תמורתו.
ביום שחרורו הוא הועבר לידי הצבא האמריקני.
עסקת שחרורו של ברגדאל עוררה סערה ציבורית בארצות הברית.
זאת בשל הנסיבות השנויות במחלוקת של נפילתו בשבי, ובשל כך שהשחרור נעשה במחטף, וללא עדכון או אישור מהקונגרס, כנדרש בחוקה האמריקאית.
המתנגדים לעסקה טענו כי מדובר במהלך יחסי ציבור של הנשיא אובמה, וכי ברגדאל צריך להיחקר על נסיבות נפילתו בשבי בחשד לעריקות ובגידה ולתת את הדין בהתאם.
ביוני 2014 הודיע צבא ארצות הברית כי החל בחקירה אודות נסיבות היעלמותו ולכידתו של ברגדאל.
החקירה נוהלה על ידי מייג'ור ג'נרל קנט דאל.
ברגדאל אמר לחוקריו כי כאשר עזב את הבסיס ביוני 2009, הוא התכוון לצעוד לבסיס אחר ולהודיע שם על התנהלות לא תקינה בבסיסו, ואז לשוב.
בספטמבר 2015 העיד קנט דאל בפני בית המשפט בטקסס שערך שימוע מקדים.
דאל אמר לבית המשפט כי לא מצא עדות לכך שברגדאל אהד את הטאליבן או שהתכוון לנטוש את יחידתו.
דאל סבר שלברגדאל היו "ציפיות לא מציאותיות ואידיאליסטיות מאנשים".
הוא הוסיף והעיד שלא מצא ראיה לכך שחייל כלשהו של צבא ארצות הברית נהרג במהלך החיפושים אחריו.
כמו כן אמר דאל בעדותו כי לדעתו מאסר יהיה עונש "לא הולם" עבור ברגדאל.
בדצמבר 2015, החליט צבא ארצות הברית להעמיד אותו לדין בבית משפט צבאי.
את ההחלטה בעניינו של ברגדאל קיבל הגנרל רוברט אברמס, ראש מפקדת כוחות הצבא בבסיס פורט בראג שבצפון קרוליינה.
בתגובה להחלטה אמר פרקליטו כי הגנרל אברמס "לא שעה לעצת הקצין שערך את השימוע והאזין לעדים".
הוא הוסיף כי נציג התביעה הצבאית, מארק ויסגר, שניהל את השימוע המקדמי לברגדאל בטקסס בחודש ספטמבר, קיבל גם את המלצת הקצין החוקר שאין לכלול בשחרורו של ברגדאל סעיף העלול לפגוע ביכולתו להשיג עבודה, וכי יש להעמידו לדין בפני טריבונל שבו העונש המרבי שיכול להיפסק בערכאה זו הוא שנת בידוד.
המחיר ששילם הצבא על היעלמותו של ברגדאל והחיפושים אחריו, הוא נושא שנתון במחלוקת.
חיילים ששירתו באזור באותה תקופה, וכן גורמים נוספים, טוענים שנהרגו בין ארבעה לעשרה חיילים באופן ישיר כתוצאה ממאמצי החיפוש אחר ברגדהל.
אולם גורמים צבאיים כמו החוקר קנת דאל, וכן גורמים עיתונאיים כמו הניו יורק טיימס, גורסים שטענות אלו אינן נכונות.
כיום ידוע על חייל אחד שנהרג בחיפושים אחר ברגדאל, מרק אלן, שנורה בראשו במהלך החיפושים, נעשה משותק, וכעשר שנים לאחר מכן, ב־2019, מת מפצעיו.
במהלך הקמפיין של דונלד טראמפ לנשיאות הוא כינה את ברגדאל "בוגד מזוהם" .
בשל התבטאות זו, לאחר השבעתו של טראמפ לנשיא, פנו עורכי הדין של ברגדאל בבקשה לבטל את משפטו, בטענה שלא יוכל לקבל משפט הוגן.